Diari Oficial de la Generalitat Valenciana


Sumari del DOGV 1663, del 14-11-1991 (1991/823204)

ORDRE de 22 d'octubre de 1991, de la Conselleria d'Industria, Comerç i Turisme, sobre convocatòria de beques d'investigació del sector comercial.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/10/22/(2)/dof/vci/html**

### Dades del document

Número de DOGV
:   1663

Data del DOGV
:   14-11-1991

Secció del DOGV
:   DISPOSICIONS GENERALS

Número del document
:   1991/823204


Data del document
:   22-10-1991

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 22 d'octubre de 1991, del Conseller d'Indústria, Comerç i Turisme, sobre convocatòria de beques d'investigació del sector comercial.  
Dins del marc del conveni de col·laboració signat entre la Conselleria d?Indústria, Comerç i Turisme i la Universitat de València, i per tal de promoure la investigació sobre temes del sector comercial, faig pública la següent convocatòria de beques.  
I. Nombre de beques i dotacions  
Les beques es convoquen en- nombre de quatre i estan dotades amb 400.000 pessetes brutes cadascuna. La liquidació es realitzarà en dues parts, per trimestres i d'acord amb les parts del treball realitzat i entregat.  
II. Durada de les beques  
El període d'aprofitament de les beques serà de sis mesos. La incorporació dels becaris a les activitats que els corresponga serà immediata.  
III. Termini de sol·licitud  
El termini de presentació de sol·licituds serà de 15 dies hàbils, a partir de l?endemà de la publicació d'aquesta convocatòria en el Diari Oficial de la Generalitat Valenciana.  
IV. Requisits de les persones sol·licitants  
1. Per a optar a aquestes beques serà necessari estar cursant estudis de llicenciatura o semblant en els dos últims cursos, o haver acabat aquests en els dos anys anteriors.  
2. Seran considerats mèrits preferents:  
a) La llicenciatura en dret o ciències econòmiques i empresarials o estar en els dos últims cursos d'aquestes.  
b) Coneixements del sector de la distribució comercial.  
c) Coneixements d'idiomes.  
V. Formalització de sol·licituds  
Els candidats hauran de trametre les sol·licituds a la Direcció General de Comerç (Av. Navarro Reverter, núm. 2.1r, 46818 València).  
Les sol·licituds hauran d'anar acompanyades de la següent documentació: '  
a) Currículum vitae, del qual formaran part les dades personals, data de naixement, adreça, telèfon i una fotografia format carnet.  
b) Expedient acadèmic.  
c) Qualssevol altres documents que acrediten la possessió d'altres títols o mèrits docents, d'investigació, professionals o de coneixement d'idiomes, que desitgen al·legar.  
d) Memòria o projecte, amb un màxim de 5 fulls mecanografiats, sobre el tema elegit d'entre els següents:  
- El pla de marketing en el petit i mitjà comerç. Disseny i desenvolupament d'un model tècnic.  
- Economats, cooperatives de consumidors i establiments d?accés restringit.  
- Vendes especials: per correu, catàleg, a domicili, etc.  
- Les estadístiques en el comerç. Sistematització de les fonts documentals.  
- La política d'implantació de les grans superfícies minoristes. Paràmetres de població, urbanístics i comercials.  
- La incidència del mercat únic en el comerç valencià. Estudi teòric sobre les normes legals.  
- Anàlisis comparatives de l?evolució dels preus dels productes hortofrutícoles segons les diferents fórmules comercials.  
- La cooperació empresarial en l?àmbit exportador: anàlisis d?experiències existents en la Comunitat Valenciana.  
- Anàlisis del pla de promoció comercial i implantació en l?exterior d'una empresa representativa d'algun dels principals sectors de l?economia valenciana.  
- Qualsevol altre relacionat amb el sector comercial.  
VI. Procés de selecció  
Les beques seran adjudicades pel Director General de Comerç, a proposta d'un tribunal del qual formaran part:  
- El Cap de l?Area de Comerç, com a President.  
- La Cap del Programa de Formació.  
- El Director de l?Institut de Gestió Empresarial.  
El tribunal podrà convocar a tots aquells candidats que considere convenient, per a comprovar, mitjançant entrevista, aquells extrems dels mèrits adduïts que estime d'interés.  
El tribunal podrà declarar deserta, totalment o parcial, l'adjudicació de les beques convocades.  
L?adjudicació de les beques es farà pública en el Diari Oficial de la Generalitat Valenciana.  
VII. Obligacions dels becaris  
a) Un vegada adjudicades les beques, els beneficiaris d'aquestes hauran de presentar una memòria ampliada amb el vist-i-plau del director tècnic de la investigació, que haurà de ser un professor universitari.  
b) S'establirà una reunió prèvia entre els beneficiaris de les beques, directors tècnics i personal de la Direcció General de Comerç,, que es prolongaran periòdicament durant el temps d'aprofitament de la beca, per tal de garantir-ne un ús adequat.  
c) En el termini de sis mesos haurà d'haver-se realitzat el treball sobre el projecte presentat, amb una primera entrega que informe del desenvolupament de la investigació amb el vist-i-plau del director tècnic, als tres primers mesos des de la realització de la primera reunió de les manifestades en l'apartat b) anterior.  
d) La Conselleria d'Indústria, Comerç i Turisme, que es reserva el dret de la publicació dels treballs, podrà deixar sense efecte les beques en cas que es produís incompliment de les obligacions per part dels becaris.  
VIII. Consignació pressupostària  
L?adjudicació de les beques estarà condicionada a l'aprovació del pressupost corresponent a l?exercici 1992 i als crèdits que es destinen per a aquesta fi.  
València, 22 d'octubre de 1991.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI